ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
17 ธ.ค. 2558

สรุปตลาดภาคเช้า 
ตลาดภาคเช้าปรับตัวเพิ่มขึ้น ในทิศทางเดียวกันกับตลาดรอบบ้าน โดยได้ปัจจัยหนุนจากถ้อยแถลงของประธาน FED ซึ่งสร้างความคาดหมายของตลาดว่า FED จะค่อยๆ ขึ้นอัตราดอกเบี้ยนโยบาย สร้างโมเมนตัม บวกให้กับตลาดสินทรัพย์เสี่ยง สำหรับปริมาณการซื้อปานกลางที่ระดับ 2.1 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มปรับตัวบวกต่อ โดยคาดว่าตลาดจะมีแรงหนุนจากที่ตลาดปรับตัวบวกน้อยกว่ากลุ่ม TIP แนะนำเก็งกำไรกลุ่มที่ได้ประโยชน์จากค่าเงินบาทที่อ่อนค่า เช่นกลุ่มอิเล็คทรอนิคส์ และกลุ่มส่งออกสินค้าเกษตร สำหรับปัจจัยที่ให้จับตา คือการประมูลคลื่น 900 MHz ซึ่งยังไม่สิ้นสุดในช่วงเช้า
 
วิเคราะห์ทางเทคนิค
WIIK ราคาปิด 2.98 บาท
แนวรับ 2.94 บาท          
แนวต้าน 3.20 บาท
Stop loss เมื่อราคาใกล้หลุด 2.90 บาท
กราฟ WIIK อยู่ในระหว่างฟอร์มตัวเป็น U-Curve อย่างชัดเจน การไต่ระดับขึ้นมาเป็นวันที่ 3 ทำให้ MACD โค้งตัวตั้งท้องเป็นสัญญาณซื้อ  และแท่งเทียนกำลังจะขึ้นตัดผ่านแนวจุด parabolic สร้างแนวซื้อที่รุนแรงขึ้น มีเป้าหมายที่ปลายปีกขวา 3.20 บาท แนะนำ follow buy เก็งกำไร  
 
เด็กแนว
TSE ชื่อเล่นว่าแคท หลังจากที่บริษัทแจ้งว่าได้รับเลือกให้เป็นบริษัทที่มีคุณสมบัติได้ทำโรงไฟฟ้าแสงอาทิตย์จากหน่วยราชการ 45 MW นั้น ราคาหุ้นก็แข็งแรงขึ้น  จากนี้ไปก็รอวันที่ 22 ธันวาคม เรื่องการจับฉลากว่าจะได้ใบอนุญาตให้ลงมือสร้างได้ในรอบนี้หรือไม่ หากได้ก็เดินหน้าเต็มที่ไปเลย ถือเป็นปัจจัยบวกสำคัญของบริษัท
ในปัจจุบันบริษัทมีกำลังการผลิตไฟฟ้าจากแสงอาทิตย์แล้วไม่ต่ำกว่า 80MW สำหรับงานที่ญี่ปุ่นนั้น ได้บรรลุข้อตกลงในการทำโรงไฟฟ้าที่ญี่ปุ่นอีก 23 MW และล่าสุดหมาดๆ เมื่อต้นเดือนนี้เอง ได้เซ็นทำโรงไฟฟ้าเพิ่มเติมอีก 17 MW เมื่อรวมงานนี้ไปจะทำให้ปี 59 มีโรงไฟฟ้าในมือ 165 MW ยังไม่นับของใหม่อื่นๆ ที่จะเข้ามา ซึ่งแน่นอนว่าปีหน้ากำไรจะก้าวกระโดด และโตเป็นเท่าตัวในปีถัดไป
ด้านกำไร 9 เดือน 402 ล้านบาท คาดกำไรทั้งปี 58 มีลุ้นกว่า 520 ล้านบาท และในปีหน้าโอกาสเติบโตราว 30% ได้เห็น ราคาพื้นฐาน ประเมินอยู่ที่ 7 บาท ยังไม่รวมโรงไฟฟ้าราชการนี้ เท่ากับว่าราคากระดานถูกเกินไปละ
ตอนนี้ร่วมเท่าตัวถือว่าราคากระดานต่ำเกินไป และหากดูกราฟที่เป็น down trend ตกต่ำจาก 11 บาทลงมา เข้าสู่แนว Super oversold อย่างเต็มที่ การเด้งตัวในสัปดาห์ที่ผ่านมาสร้างแนวซื้อทั้งใน MACD ที่ตัดขึ้นครั้งแรกรอบ 2 เดือน และเมื่อราคาผ่าน 4.14 บาทไปได้จะเกิดแนวซื้อถัดไป และมี Follow buy ถึง 4.40 บาท ของถูกมาแล้ว สะสมกัน